section_heading: Obrazovanje
paragraph_text: Rođen je u Pragu, u multikulturalnoj obitelji. Već se od ranog djetinjstva zanimao za glazbu, pa je već kao osnovnoškolac započeo svirati violončelo. Nakon osnovne glazbene škole, glazbeno obrazovanje je nastavio na Praškom konzervatoriju, u klasi profesora Jaroslava Kulhana. Kao student JAMU-a (Janáčkova akademie múzických umění v Brně) u Brnu, usavršavao je svoje glazbene vještine pod vodstvom mentora Bedřicha Havlíka.<ref> Classical Matters, pristupljeno 22. prosinca 2015. Nakon studija u Češkoj, pohađao je i glazbenu akademiju Toho Gakuen u Tokiju, u Japanu.<ref>  Unatoč dvama završenim studijima, pohađa i dodatne sate usavršavanja kod britanske profesorice violončela Anne Shuttleworth. Osim kod nje, usavršavao se na seminarima u Francuskoj, Izraelu i Austriji.